A Bizottság 2000/82/EK irányelve
(2000. december 20.)
a gyümölcsökben és zöldségekben, a gabonafélékben, az állati eredetű élelmiszerekben, illetőleg az egyes növényi eredetű termékekben - többek között a gyümölcsökben és zöldségekben -, illetve azok felületén található peszticid-szermaradványok megengedett legmagasabb mértékének meghatározásáról szóló 76/895/EGK, 86/362/EGK, 86/363/EGK, illetőleg 90/642/EGK tanácsi irányelv mellékleteinek módosításáról
(EGT vonatkozású szöveg)
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésére,
tekintettel a legutóbb a 2000/57/EK bizottsági irányelvvel [1] módosított, a gyümölcsökben és zöldségekben, illetve azok felületén található peszticid-szermaradványok megengedett legmagasabb mértékének meghatározásáról szóló, 1976. november 23-i 76/895/EGK tanácsi irányelvre [2] és különösen annak 5. cikkére,
tekintettel a legutóbb a 2000/81/EK irányelvvel [3] módosított, a gabonafélékben, illetve azok felületén található peszticid-szermaradványok megengedett legmagasabb mértékének meghatározásáról szóló, 1986. július 24-i 86/362/EGK tanácsi irányelvre [4] és különösen annak 10. cikkére,
tekintettel a legutóbb a 2000/81/EK irányelvvel módosított, az állati eredetű élelmiszerekben, illetve azok felületén található peszticid-szermaradványok megengedett legmagasabb mértékének meghatározásáról szóló, 1986. július 24-i 86/363/EGK tanácsi irányelvre [5] és különösen annak 10. cikkére,
tekintettel a legutóbb a 2000/81/EK irányelvvel módosított, az egyes növényi eredetű termékekben - többek között a gyümölcsökben és zöldségekben -, illetve azok felületén található peszticid-szermaradványok megengedett legmagasabb mértékének meghatározásáról szóló, 1990. november 27-i 90/642/EGK tanácsi irányelvre [6] és különösen annak 7. cikkére,
mivel:
(1) A gabonafélékre és a növényi eredetű termékekre - beleértve a gyümölcsöket és zöldségeket - vonatkozó maximális szermaradványértékek a peszticidek használatának azon legkisebb mennyiségét tükrözik, amellyel a növények hatékony védelmét olyan felhasználás mellett érik el, hogy a szermaradvány mennyisége a lehető legkisebb és toxikológiai szempontból elfogadható legyen, különösen a környezetvédelem, illetve a fogyasztóknak a táplálékkal történő bevitele szempontjából. Az állati eredetű élelmiszerekre vonatkozóan a szermaradványértékek az állatok által fogyasztott, peszticiddel kezelt gabonafélék és növényi eredetű termékek fogyasztását tükrözik, valamint megfelelő esetben figyelembe veszik az állatgyógyászati készítmények használatának közvetlen következményeit.
(2) A szermaradványok maximális értékeit felülvizsgálat alatt kell tartani, és az új információk és adatok figyelembevételével meg lehet változtatni. A maximális szermaradványértékeket az analitikai kimutathatóság határértékében kell megállapítani azokban az esetekben, amikor a növényvédő szerek engedélyezett felhasználásai nem eredményeznek az élelmiszeripari termékekben, illetve azok felületén kimutatható peszticid-szermaradvány értékeket, vagy amennyiben nincs engedélyezett felhasználás, illetve a tagállam által engedélyezett felhasználást a szükséges adatok nem támasztják alá, vagy amennyiben a harmadik országban engedélyezett olyan felhasználást, mely maradványokat eredményez az olyan élelmiszeripari termékekben, illetve felületükön, amelyek a Közösség piacán forgalomba kerülhetnek, a szükséges adatok nem támasztják alá.
(3) Bizottsági határozatok születtek arról, hogy a legutóbb a 2000/80/EK bizottsági irányelvvel [7] módosított, a növényvédő szerek forgalomba hozataláról szóló, 1991. július 15-i 91/414/EGK tanácsi irányelv [8] I. mellékletébe ne kerüljenek be az azinfosz-etil (a 95/276/EK bizottsági határozat [9]), a profám (a 96/586/EK bizottsági határozat [10]), a dinoterb (a 98/269/EK bizottsági határozat [11]), a DNOC (a 1999/164/EK bizottsági határozat [12]), a pirazofosz (a 2000/233/EK bizottsági határozat [13]), a monolinuron (a 2000/234/EK bizottsági határozat [14]) és a klozolinát (a 2000/626/EK bizottsági határozat [15]), valamint a teknazen (a 2000/725/EK bizottsági határozat [16]) hatóanyagai. Ezek a határozatok előírták, hogy az ezeket a hatóanyagokat tartalmazó növényvédő szerek használata többé nem engedélyezett a Közösségben. Szükséges ezért az e növényvédő szerek használatából eredő valamennyi peszticid-szermaradvánnyal kiegészíteni a 86/362/EGK, a 86/363/EGK és a 90/642/EGK irányelvet ahhoz, hogy lehetővé váljon használatuk megfelelő felügyelete, ellenőrzése, valamint a fogyasztók védelme. A felhasználható meglevő peszticid készletekkel kapcsolatos jogos elvárások kielégítése érdekében a Bizottság a mellékletbe való fel nem vételről szóló határozatában fokozatos kivonási időszakot engedélyezett, és helyénvaló, hogy a maximális szermaradványértékek, amelyek megállapítása azon az elven alapult, hogy az érintett anyag használata nem engedélyezett a Közösségben, ne legyenek alkalmazandók a kérdéses anyagra vonatkozó kivonási időszak végéig.
(4) A maximális szermaradványértékek az azinfosz-etillel kapcsolatban bizonyos árucikkekre a 82/528/EGK bizottsági irányelvvel [17] módosított 76/895/EGK irányelv II. mellékletében kerültek rögzítésre, de a tagállamok számára engedélyezett volt magasabb maximális szermaradványértékek megállapítása. Hogy az azinfosz-etil esetében közösségi szinten meg lehessen határozni a gyümölcsökben és zöldségekben, illetve azok felszínén jelen levő peszticidekre vonatkozó összehangolt maximális értékeket, szükség van arra, hogy ezek a maximális szermaradványértékek inkább a 90/642/EGK irányelvben szerepeljenek. Ezen felül az engedélyek közösségi szintű visszavonását követően ezeket a értékeket módosítani kell.
(5) A közösségi maximális szermaradványértékeket és a Codex Alimentarius által javasolt értékeket hasonló eljárásokat követve állapították meg és értékelték. Az azinfosz-etil, dinoterb, DNOC, monolinuron, profám és klozolinát esetében a Codex nem szab meg maximális szermaradványértékeket. A pirazofosz és a teknazen esetében a Codex korlátozott számban tartalmaz maximális szermaradványértékeket, és ezek figyelembe lettek véve az ezen irányelvben rögzített maximális szermaradvány-értékek megállapításánál. A Közösség értesítette a bizottsági irányelv tervezetéről a Kereskedelmi Világszervezetet, és a kapott észrevételeket figyelembe vették az irányelv véglegesítése során. A behozatal tekintetében elfogadható maximális szermaradványértékek megállapításának lehetőségét meghatározott peszticid/növénykultúra kombinációkra vonatkozóan az Európai Közösség a megfelelő adatok benyújtása, valamint a fogyasztók megengedhető bevitelének becslése alapján fogja megvizsgálni [18].
(6) Az irányelv intézkedései összhangban vannak a Növény-egészségügyi Állandó Bizottság véleményével,
ELFOGADTA EZT AZ IRÁNYELVET:
1. cikk
A 76/895/EGK irányelv II. mellékletében az azinfosz-etilre vonatkozó bejegyzéseket el kell hagyni.
2. cikk
A 86/362/EGK irányelv II. mellékletének A. része a következő peszticid-szermaradványokhoz tartozó bejegyzésekkel egészül ki:
Peszticid-szermaradvány | Maximális érték (mg/kg) |
Azinfosz-etil | 0,05 |
Klozolinát | 0,05 |
Dinoterb | 0,05 |
DNOC | 0,05 |
Monolinuron | 0,05 |
Profám | 0,05 |
Pirazofosz | 0,05 |
Teknazen | 0,05 |
3. cikk
A 86/363/EGK irányelv II. melléklete a következők szerint módosul:
1. A II. melléklet A. része a következő peszticid-szermaradványokhoz tartozó bejegyzésekkel egészül ki:
Peszticid-szermaradvány | Maximális érték |
az I. melléklet ex0201, 0202, 0203, 0204, 02050000, 0206, 0207, ex0208, 020900, 0210, 160100 és 1602 fejlécű rovataiban felsorolt hús, húskészítmény, belsőség és állati zsiradék esetében(1) (4) | Az I. melléklet 0401 fejlécű rovatában levő tehéntej, teljes tehéntej esetében; a 0401, 0402, 040500 és 0406 fejlécű rovataiban felsorolt egyéb élelmiszerek esetében, a 2 és 4 jegyzetnek megfelelően | az I. melléklet 040700 és 0408 fejlécű rovataiban felsorolt hámozott friss tojás, madártojás és tojássárgája esetében (3) (4) |
Azinfosz-etil | 0,05 | 0,05 | 0,05 |
Pirazofosz | 0,02 | 0,02 | 0,1 |
Teknazen | 0,05 | 0,05 | 0,05 |
2. A II. melléklet B. része a következő peszticid-szermaradványokhoz tartozó bejegyzésekkel egészül ki:
Peszticid-szermaradvány | Maximális érték |
az I. melléklet ex0201, 0202, 0203,0204, 02050000, 0206, 0207, ex0208, 020900, 0210, 160100 és 1602 fejlécű rovataiban felsorolt zsíros hús, a húskészítmények, belsőségek és állati zsírok esetében | Az I. melléklet 0401, 0402,040500 és 0406 fejlécű rovataiban felsorolt tej és tejtermékek esetében | Az I. melléklet 040700 és 0408 fejlécű rovataiban felsorolt hámozott friss tojás, madártojás és tojássárgája esetében |
Dinoterb | 0,05 | 0,05 | 0,05 |
DNOC | 0,05 | 0,05 | 0,05 |
Profám | 0,05 | 0,05 | 0,05 |
Monolinuron | 0,05 | 0,05 | 0,05 |
4. cikk
A 90/642/EGK irányelv II. mellékletének táblázata a mellékletben szereplő, a peszticid-szermaradványokhoz tartozó bejegyzésekkel egészül ki.
5. cikk
(1) Ez az irányelv a kihirdetését követő 20. napon lép hatályba.
(2) A tagállamok elfogadják, és kihirdetik azokat a törvényi, rendeleti és közigazgatási intézkedéseket, amelyek szükségesek ahhoz, hogy ennek az irányelvnek 2001. július 1. előtt megfeleljenek.
(3) Ezeket az intézkedéseket 2001. július 1-jétől alkalmazzák az azinfosz-etilre, a profámra és a dinoterbre.
(4) Ezeket az intézkedéseket 2002. július 1-jétől alkalmazzák a DNOC-re, a pirazifoszra és a monolinuronra.
(5) Ezeket az intézkedéseket 2003. január 1-jétől alkalmazzák a klozolinátra és a teknazenre.
(6) Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
6. cikk
Ennek az irányelvnek a tagállamok a címzettjei.
Kelt Brüsszelben, 2000. december 20-án.